Kevredigezh vreizhat a Sevenadurezh

Ar Gevredigezh vreizhat a Sevenadurezh a voe krouet e 1964 evit kempenn ha merañ ur greizenn sevenadurel vreizhat e-barzh Maner Menez-Kamm e Speied, eus 1964 betek 1976. Kentañ prezident anezhi e oa Maodez Glanndour. Skoazellet e oa gant Pêr Denez, Pêr Lemoine ha Yann Bouëssel du Bourg.

 Galv da arc'hantaouiñ ha da labourat war ar chanter 
E deroù 1964 e kasas ar wask vreizhat keloù diwar-benn ar ginnigadenn graet gant ar gontez Vefa de Méhérenc de Saint-Pierre ma vije lakaet un aozadur breizhat e kerz he maner bras, e Menez-Kamm, e kumun SpeiedKemennadenn digant Kevredigezh vreizhat a Sevenadurez, Ar Vro, niv. 23,  C'hwevrer 1964, p. p. 30-31.. E 1961 he doa fiziet al lec'h-se, eizh devezh-arat douaroù spagn war e dro, da berson Louaneg, Maodez Glanndour, hemañ anavezet-tre e metoù ar sevenadurezh vrezhonek, evit ma vefe savet ul lec'h sevenadurel breizhek.
Kalz a labourioù dresañ a voe d'ober evit sevel ul lec'h herberc'hiañ ha seveniñ oberezhioù sevenadurel, ken e voe galvet an holl dedennet gant ar raktres, da reiñ arc'hant, pe da zont da gemer perzh el labourioù d'ober. Digoret e voe chanter "Oaled an Dasorc'hidigezh e miz Gouere 1964 (Ar Vro, niv. 23).

 Menez Camp pe vMenez Kamp aet da Venez Kamm 
Park ar maner a oa ul lodenn vihan eus an domani a oa bet prenet gant Vefa Sant-Pêr, ennañ 200 hektar, e 1908, a-raok he dimeziñ c'hwitet (1910). O vezañ ma oa bet ur chaseourez eus ar c'hentañ troc'h e tlee dilezel ar chase eno, pa oa aet da gozhiñ. Soñjet he doa feurmiñ war hir dermen (38 vloaz) da nep aozadur breizhek a c'hellfe sevel ur greizenn evit bodañ tud yaouank o teskiñ brezhoneg ha yezhoù all. An anv kozh, a weler er c'helaouennoù a-wezhioù, a oa Menez CampCheñchet eo bet an anv gant ar gumun nevez zo hag e weler Menez-C'hamm war ar c'hartennoù hiziv.. Diouzh-se e teu an anv Menez Kamp a weler e kelaouennoù breizhek zo, pa ne oa ket digoret an oaled sevenadurel c'hoazhE-barzh Ar Vro, niv. 30, Ebrel 1965, da skouer..

 Oaled sevenadurel ha heberc'hti 
Pa voe echuet al labourioù ratreañ e voe aozet kampoù-hañv evit degemer bagadoù tud yaouank, evel Skaouted Bleimor, pa vanke tud karget eus an degemer war al lec'h a-hed ar bloaz. Ne voe ket kavet un diskoulm a-raok marv ar gontez, e 1967, hag e 1970 e teuas daou goublad Brezhoned a felle dezho dont da Vreizh en-dro, goude bezañ bet oberiant e-touez Brezhoned Marsilha. Kemeret e voe war o chouk karg pounner an Oaled sevenadurel hag an heberc'hti, Yannig ha Joëlle Baron, en un tu, ha Yann ha Myriam Gwasdoue, en tu all. 

 Dalc'hioù-studi Al Leur Nevez 
Bez e voe Al Leur Nevez, ur gevarzhe krouet gant Loeiz Roparz, e-touez an aozadurioù kentañ o tennañ frouezh eus an Oaled sevenadurel. E "Kelc'hlizer 20" (Kerzu 1970) e roas keloù diwar-benn an dalc'h-studi Nedeleg da vezañ aozet eus ar 26 a viz Kerzu betek deiz diwezhañ ar bloaz. Aozet e voe dalc'hioù-studi all e-pad ehanoù-skol Pask hag an hañv. Lakaet e veze da c'houzout "ne vez(o) graet nemet gant ar brezoneg". Ouzhpenn ar pal a denn da skoazell ar stajidi evit brezhonegañ gwelloc'h e veze resisaet e oa daou all : "stumma renerien ha bevaerien K. L. S. (Kelc'hiou Sevenadurel Brezoneg) ha kelennerien war ar brezoneg" hag "aoza ober hag obereziouAmsklaer eo ar frazenn-mañ. A. L. N. evid 1971…".

 Adembann geriadur galleg-brezhoneg Frañsez Vallée  

 Levrlennadurezh 
 Paol ar Meur, « Menez Kamm, ar greizenn sevenadurel vreton ». E-barzh Le Peupe breton, niv. 745,C’hwevrer 2026, p. 19.
 Yvon Abgrall, "Grandes dames de Bretagne : Comtesse Vefa de Saint-Pierre, amazone bretonne". E-barzh Ar Gedour, 14 Meurzh 2023. Brassellet d'an 13 a viz Kerzu 2025.
 Maina Raynaud-Kerserho, "Chasse, Dieu et Bretagne… Les trois combats de Vefa de Saint-Pierre, comtesse rebelle". E-barzh Bretons, Mezheven 2022 
 Conan, "Culture bretonne : les folles années Menez Kamm". E-barzh Ouest-France, 15 Ebrel 2018.    
 Al leur nevez e Menez kamm [Stage bretonnant à Menez Kamm ]
 Claire Arlaux, L'étonnante amazone de Menez Kamm : Vefa de Saint-Pierre (1872-1967), Speied, Coop Breizh, Keltia-Graphic, 1995, 291 p. . Adembannet e 2022 gant Embann ar Menezioù Du, dindan an titl : Une Amazone bretonne : Vefa de Saint-Pierre (1872-1967)''.

 Pennadoù nes 
 Vefa Sant-Pêr
 Kreizenn sevenadurel Breizh
 Ti ar Vro

 Notennoù ha daveennoù 

Rummad:Kevredigezhioù sevenadurel Breizh aet da get
Rummad:Kreizennoù sevenadurel breizhek

                                                     .